Megszúrta az édesanyját egy érdi fiatal
Az asszonyon életmentő műtétet kellett végrehajtani.
Megszúrta az édesanyját és bántalmazta két testvérét egy 18 éves fiatal Érden – közölte a rendőrség. Az eset egy családi házban, vasárnap történt.

Az elkövető ellen életveszélyt okozó testi sértés miatt indított a rendőrség eljárást. A megszúrt asszonyt kórházba kellett vinni, ahol életmentő műtétet hajtottak végre rajta, a két testvér könnyű sérülést szenvedett.

A rendőrök a bűncselekmény helyszínének közelében, az utcán fogták el a fiatal férfit, akit ezután gyanúsítottként hallgattak ki, majd őrizetbe vettek. A nyomozóhatóság kezdeményezte előzetes letartóztatását.
bűnügy